Go ba go fihla ka 1927, bagoeledi ba ile ba nea bohlatse kudu motseng wa Freetown le motseng wa kgauswi le moo wo o bitšwago The Colony. Eupša go thoma ka 1928, phuthego e be e hira pese ngwaga o mongwe le o mongwe pele ga sehla sa dipula gomme e yo nea bohlatse diprofenseng tše dingwe. Bao ba bego ba sa kgone go ya ba be ba thekga maeto ao ka tšhelete, gomme maeto ao a be a etelelwa pele ke Melbourne Garber. Bagoeledi bao ba be ba nea bohlatse ditoropong le metseng ya ka bohlabela bja Kailahun le ka borwa go fihla kgauswi le mollwane wa Liberia. Ka Sontaga sa pele sa kgwedi e nngwe le e nngwe, ba be ba boela go yo hlagolela kgahlego. Go fetoga ga ditlhaka tša Mauzbekistan. Go be go bolelwa maleme a fapafapanego nageng yeo, gomme ka morago ga gore e fenywe ke Mamoseleme lekgolong la seswai la nywaga, go ile gwa bolelwa Searaba. Ka morago ga gore naga ye e be karolo ya Soviet Union, ditlhaka tša Selatine di ile tša thoma go dirišwa gomme ka morago tša tšeelwa sebaka ke tša se-Cyrillic mafelelong a bo-1930. Ka 1993 molao o mofsa o ile wa tsebiša gore go dirišwe ditlhaka tša Seuzbek tšeo di theilwego mongwalong wa Selatine.